CELEX: 62014TN0688
Language: lv
Date: 2014-09-19 00:00:00
Title: Lieta T-688/14: Prasība, kas celta 2014. gada 19. septembrī  – Airport Handling /Komisija

3.11.2014   
            
            
               LV
            
            
               Eiropas Savienības Oficiālais Vēstnesis
            
            
               C 388/26
            
         Prasība, kas celta 2014. gada 19. septembrī – Airport Handling/Komisija
   (Lieta T-688/14)
   2014/C 388/32
   Tiesvedības valoda – itāļu
   
      Lietas dalībnieki
   
   
      Prasītāja: Airport Handling SpA (Somma Lombardo, Itālija) (pārstāvji – R. Cafari Panico un F. Scarpellini, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               pilnībā atcelt 2014. gada 9. jūlija Lēmumu C(2014) 4537, galīgā redakcija, ar ko Eiropas Komisija ir uzsākusi oficiālu izmeklēšanas procedūru lietā SA.21420 (2014/NN) saistībā ar sabiedrības Airport Handling S.p.A. izveidi;
            
         
               —
            
            
               pakārtoti un gadījumā – kas ir maz ticams,– ja tiks nolemts apmierināt tikai dažus no šajā prasībā izvirzītajiem prasījumiem, atcelt iepriekš minēto lēmumu šajā daļā;
            
         
               —
            
            
               katrā ziņā piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus.
   
               1.
            
            
               Ar pirmo pamatu tiek apgalvots, ka ir pārkāpts un nepareizi piemērots LESD 107. panta 1. punkts un 108. panta 2. punkts.
               
                           —
                        
                        
                           Prasītāja atsaucas uz kļūdainu lēmumu, ciktāl Komisija nepareizi uzskatīja, ka Airport Handling S.p.A. ir SEA Handling pēctece, pamatojoties uz iespējamām saimnieciskas pēctecības attiecībām abu sabiedrību starpā, un, ņemot vērā šo kļūdaino pieņēmumu, pieņēma lēmumu uzsākt oficiālu izmeklēšanas procedūru.
                        
                     
         
               2.
            
            
               Arī ar otro pamatu tiek apgalvots, kas ir pārkāpts un nepareizi piemērots LESD 107. panta 1. punkts un 108. panta 2. punkts.
               
                           —
                        
                        
                           Prasītāja šajā ziņā norāda, ka lēmumā ir pieļauta kļūda, ciktāl Komisija atzina, ka Airport Handling S.p.A. kapitalizāciju var uzskatīt par valsts atbalstu, kas nav saderīgs ar tirgu, un, pamatojoties uz šo kļūdaino pieņēmumu, uzsāka oficiālu izmeklēšanas procedūru.
                        
                     
         
               3.
            
            
               Ar trešo pamatu tiek apgalvots, ka ir pārkāpts labas pārvaldības princips.
               
                           —
                        
                        
                           Prasītāja šajā ziņā norāda, ka Komisija, pieņemot apstrīdēto lēmumu, neesot izpildījusi savu pienākumu objektīvi un rūpīgi pārbaudīt tās rīcībā esošo informāciju un neesot ievērojusi prasību izsvērt attiecīgās intereses.